Twee vroue in motor doodgeskietFoto: ER24 Twee vroue is Saterdagoggend in ŉ motor in Polokwane in Limpopo doodgeskiet. Russel Meiring, woordvoerder van ER24, het gesê paramedici het omstreeks 10:30 op die toneel voor ŉ pakhuis in Zunestraat aangekom. “ŉ Motor het langs die pad parkeer gestaan en was vol koeëlgate. Twee vroue is in die motor aangetref.” Een van die vroue is verskeie kere geskiet terwyl die ander vrou in die bors geskiet is. “Die vroue het geen tekens van lewe getoon nie en is op die toneel dood verklaar.” Maroela Media het die polisie om kommentaar genader en wag vir terugvoer.